JURSKI PAR, večer poezije in glasbe
2024-07-30 17:00 UTC
V svet poezije in glasbe nas bosta v poletnem večeru popeljala mednarodno uveljavljeni harmonikar in ustanovni član glasbene skupine Orlek Jure Tori in radijski voditelj, govorni interpret in odrski performer Jure Longyka. Iz poezije in glasbe, ki sta nastajali vsaka zase, sta ustvarila novo neločljivo povezano celoto. Tokrat se nam bosta predstavila s poezijo Rudija Medveda, Ivana Cankarja in drugih literarnih ustvarjalcev.Prijazno vabljeni.
